Tel'Annas

* Splash art
* โมเดล

**Tel'Annas** (เทลอันนาส) **The Ageless** เป็นฮีโร่ลำดับที่ 51 ของเกม Arena of Valor ที่เข้าเกมมาในวันที่ 1 ต.ค. 2017 ตำแหน่งแครี่

## เนื้อเรื่อง

หลังจากที่นางได้บอกลาบ้านเกิดเขียวขจีและเป็นที่ที่นางได้หลับใหลมานานนับพันปี Tel'Annas ราชินีแห่งแฟรี่ผู้ตื่นขึ้นมาก็ได้ส่องแสงสว่างคล้ายกับดาวฤกษ์ยามรุ่งอรุณ เพราะนางเคยเป็นนักรบผู้กล้าหาญที่สามารถต่อต้านการรุกรานจากกองกำลังแห่งความมืดได้สำเร็จ ตำนานของ Tel'Annas และฝีมือด้านธนูที่ไม่มีใครเทียบได้จึงกลายเป็นเนื้อเรื่องของบทเพลงและบทกลอนมากมายตลอดหลายศตวรรษ นางเป็นที่รู้จักกันมากที่สุดเพราะการต่อสู้ครั้งสุดท้ายกับกองกำลังปีศาจ เพราะนางเป็นผู้ยิงศรเดียวที่สังหาร Lord of Darkness และทำให้ทุกชีวิตที่ไม่ได้รับการปกป้องจากเทพเจ้าสามารถรอดจากความโหดร้ายในประวัติศาสตร์ครั้งนี้ได้ ทว่า Tel'Annas ก็ได้รับบทลงโทษอันสาหัสที่สุดเมื่อพลังแห่งความมืดจาก Lord of Darkness ที่กำลังจะตายได้ทำให้ร่างกายและจิตใจของนางถูกกัดกร่อน นางต้องผนึกตัวเองและหลับใหลยาวนานนับพันปี จนกว่าพลังแห่งความมืดภายในตัวเธอจะสงบลง ตลอดช่วงเวลาที่เธอหลับใหล Maloch ผู้สืบทอด Lord of Darkness ได้พยายามทำลายผนึกเพื่อช่วงชิงพลังแห่งความมืดภายในตัว Tel'Annas มาตลอด แต่ผนึกนั่นแข็งแกร่งกว่าที่เขาคิดไว้มากนัก Maloch เห็นโอกาสของเขาอีกครั้งในระหว่างการรุกรานครั้งที่สองของกองทัพแห่งความมืด จึงได้สั่งให้กองทัพฆ่าล้างทุกสิ่งใน Forest of Shadows และนั่นทำให้ Tel'Annas ต้องทำลายผนึกของตัวเองและกลับเข้าสู่สนามรบอีกครั้ง ใบหน้าอันงดงามของนางไม่เปลี่ยนไปจากเมื่อพันปีก่อน และความสามารถในการใช้พลังของนางได้แสดงให้เห็นว่านางสามารถควบคุมพลังแห่งความมืดอันรุนแรงที่ไหลเวียนในร่างของเธอได้อย่างอิสระ Tel'Annas ได้ง้างธนูของเธออีกครั้งเพื่อปกป้องทุกชีวิตจากกองกำลังแห่งความมืด ปีศาจและวิญญาณวิญญาณชั่วร้าย

"แสงสว่างของดวงดาวรุ่งอรุณจะปกป้องผืนแผ่นดินนี้ไปตลอดกาล"

## ข้อมูลขั้นสูง

* ชอบความเรียบง่าย ไม่ชอบใส่ชุดที่ยุ่งยาก
* บิดาคือ Lendil ราชาแห่ง Elf ผู้สง่างามและทรงเกียรติ
* มีการหมั้นหมายกับ Mortos และเธอก็ไม่ได้ปฏิเสธ
* ชอบยิงธนู สามารถอยู่ในสนามฝึกซ้อมได้ทั้งวัน
* ไม่เก่งศิลปะ ซึ่งทำให้เหล่า Elder กลุ้มใจมาก

## ความสัมพันธ์

* **Zill - องค์รักษ์:** Tel'Annas เชื่อใจ Zill มากที่สุด ในช่วงที่จะผนึกตัวเอง เธอได้ปลดพันธสัญญาระหว่าง Zill ให้เป็นอิสระแต่เขาปฏิเสธ หลังจากที่เธอตื่นขึ้น Zill ได้กลับมาและพร้อมจะถวายชีวิตเพื่อปกป้องเธออีกครั้ง

* **Thane - พันธมิตร:** ในสงครามแห่งความมืดครั้งที่ 2 Tel'Annas ได้จับมือกับปราสาท Inception ในการต่อกรกับ Abyss ซึ่งเป็นที่รู้กันดีว่าเธอไม่เคยมีเพื่อนมาก่อน แต่ระหว่างนั้นเธอกลับยอมรับ Thane ในฐานะเพื่อนที่เชื่อใจได้

* **Volkath - ศัตรู:** เรื่องราวของ Tel'Annas ที่ยิงธนูสังหาร Volkath ถูกเล่าขานโดยเหล่านักดนตรีไปหลายชั่วอายุคน ซึ่งนั่นทำให้เธอรำคาญมาก เธออยากจะไล่บอกพวกนักดนตรีให้เลิกเล่าซักที

## เนื้อเรื่องเสริม

แสงแห่ง Morning Star

ในส่วนลึกของป่าที่แสนสงบ มีลูกศรเล็กๆ ลูกหนึ่งซ่อนอยู่ในพุ่มไม้ Tel'Annas กลั้นหายใจและตั้งสมาธิ พร้อมกับปล่อยธนูที่ง้างออก ลูกศรบินออกไปทิ้งรอยยาวๆ ไว้ในอากาศ ลูกธนูปักเข้าที่กลางเป้า ในที่สุดเธอก็ยิงระยะไกลได้สำเร็จ Tel'Annas ได้ยินเสียงปรบมือดังขึ้นมา จึงหันไปมองที่ต้นเสียง พบว่านั่นก็คือ Lendil ผู้เป็นพ่อ และอาจารย์ Faryal

"ท่านพ่อ! มาดูตั้งแต่เมื่อไหร่คะ?"

Tel'Annas ฝากธนูไว้กับข้ารับใช้ พร้อมกับก้มคำนับคุณพ่อของเธอ Lendil พยักหน้าด้วยความพึงพอใจ ลูกสาวของเขาต่างจากแฟรี่คนอื่น เธอจมปลักอยู่กับการศึกษาค้นคว้าวิชาธนู วันๆ ก็อยู่แต่ในสนามซ้อม แต่ความสามารถของเธอในด้านบทกวี ดนตรี และวาดรูปนั้นค่อนข้างแย่ ใครจะไปนึกล่ะว่าบุตรสาวคนเดียวของราชาแฟรี่ผู้สง่างาม กลับไม่ถนัดงานศิลปะ นี่คือเรื่องแปลกประหลาดในเผ่าแฟรี่ แม้ผู้เฒ่าในเผ่าจะไม่พอใจนัก แต่ Lendil ก็ไม่ได้ใส่ใจ ลูกสาวของเขา ยังไงก็ต้องโดดเด่นเฉิดฉายแน่นอน และอีกอย่างตอนนี้ สถานการณ์ในป่านับวันยิ่งตึงเครียดมากขึ้น คงยากที่จะมีชีวิตปกติและสุดแสนโรแมนติกแบบแฟรี่ซะแล้ว

"อาจารย์บอกกับพ่อว่าฝีมือการยิงธนูของเจ้าพัฒนาขึ้นไปเรื่อยๆ จนเขาไม่มีอะไรที่จะสอนเพิ่มแล้ว พ่อว่ามันคงถึงเวลาแล้วล่ะ" ข้ารับใช้ได้ธนูใหญ่ให้แก่ Tel'Annas มันมีแสงระยิบระยับราวกับดวงดาว ที่คันธนูสักด้วยลายซับซ้อนและหรูหรา

"มันชื่อว่า Morning Star" Tel'Annas ดึงลูกศรออกมาจากกระบอก และตั้งไว้บนธนู แต่เมื่อเธอลองง้างธนูคันนี้ เธอรู้สึกเหมือนมีความเยือกเย็นพุ่งสู่ร่างกาย ทำให้เธอหยุดชะงักทันที

"ท่านพ่อ นี่มันกลิ่นอายปีศาจนี่!" Lendil พยักหน้าตอบรับ

"ในยุคสมัยสงครามปกป้องทุ่งหญ้าแห่งดวงจันทร์ ผู้เฒ่า Moran ได้นำพลังแห่งความมืดบางส่วนใส่ธนูคันนี้ และใช้เวลาหลายปีในการขัดเกลา ยิ่งเข้าใกล้ความมืดเท่าไร ก็ยิ่งทรงพลังมากขึ้นเท่านั้น"

"แต่ลูกไม่อยากใช้พลังแบบนี้!" Tel'Annas ยื่น Morning Star กลับไป และพูดด้วยเสียงแผ่วเบา

"หากตระกูลราชวงศ์แห่งแฟรี่ต้องใช้พลังแห่งความมืด แล้วพันธมิตรต่างเผ่าของพวกเราจะมองเราแบบไหนกัน?" เจ้าหญิงแฟรี่ผู้โฉมงามผู้นี้ มีทั้งความแข็งแกร่งและยึดมั่นในหลักการที่ถูกต้อง Lendil ลูบหัวเธอเบาๆ แล้วพูดว่า

"ไม่ว่าจะเป็นแสงสว่างและความมืด ทุกสิ่งล้วนเป็นเพียงแหล่งกำเนิดของพลัง ไม่ได้แบ่งว่าใครดีใครร้าย สิ่งที่สำคัญคือคนที่นำพลังนี้มาใช้ต่างหาก ในอนาคตลูกจะได้เป็นราชินีผู้ปกครองทุกส่วนของป่านี้ และธนู Morning Star จะเป็นสิ่งที่ช่วยลูกฝ่าฟันความชั่วร้าย และปกครองแผ่นดิน"

"ทุกส่วนของป่าอย่างงั้นรึ ในป่าแห่งนี้มีชนเผ่ามากมายที่ใช้ชีวิตอย่างสบายและรักอิสระ ไม่มีผู้ใดชอบการถูกปกครอง มันจะเป็นไปได้ด้วยหรือที่จะรวบรวมทุกเผ่าไว้ด้วยกัน?"

"ใช่แล้วล่ะ ลูกฟังไม่ผิด ทุกส่วนของป่านี้"

นี่คือการสนทนาครั้งสุดท้ายระหว่าง Lendil และ Tel'Annas เธอยังคงจำได้ดี คุณพ่อของเธอเหมือนอยู่ในอ้อมกอดของแสงสว่างที่อบอุ่น ผ้าคลุมยาวสีขาวแห่งตระกูลแฟรี่ที่ใสสะอาด เป็นสัญลักษณ์ตัวแทนของพ่อ เขามองเธอด้วยสายตาอันอ่อนโยนและเชื่อมั่น เหมือนการเชื่อใจลูกสาวเป็นสิ่งที่เขาทำมาตลอด แต่สิ่งที่ Tel'Annas ไม่รู้ก็คือ ร่างกายและจิตใจของ Lendil ถูกสงครามที่ยาวนานทำร้ายจนใกล้สูญเสีย ชีวิตของเขากำลังจะจบในไม่ช้า ในฤดูหนาวปีถัดมา ราชาแห่งเผ่าแฟรี่เก่าแก่ก้ได้จบชีวิตลง Tel'Annas เจ้าหญิงแห่งขึ้นครองราชย์และกลายเป็นราชินีแห่งแฟรี่คนใหม่ หลังจากนั้นไม่นาน เจ้าแห่งความมืด Volkath ก็ได้ทำสงครามและมาบุกป่าแห่งนี้ Tel'Annas กลั้นหายใจและตั้งสมาธิ ปล่อยมือขวาของเธอ ธนูแห่งความมัวหมองที่ผสมผสานกับพลังแห่งความมืด พุ่งตรงไปที่เจ้าแห่งปีศาจ Tel'Annas กลั้นหายใจของเธอเป็นเวลานาน จนกว่าเธอจะเห็นประกายจาก Morning Star ปักเข้าสู่หัวใจของ Volkath จนทะลุออกมา เธอจึงปล่อยลมหายใจอย่างโล่งใจ

"ในที่สุด ข้าก็ทำได้"

Tel'Annas หันกลับไปมองด้วยความเคยชิน แต่ครั้งนี้ด้านหลังของเธอไม่ใช่พระราชวังที่เธอเคยอยู่ ไม่มีป่าไม้เขียวขจี และไม่มีพ่อของเธออยู่เหมือนทุกครั้ง ด้านหลังของเธอในตอนนี้ มีเพียงกองทัพพันธมิตรมหาศาล ใบหน้าของทุกคนเปรอะไปด้วยคราบเลือด สกปรกดังผีดิบที่คลานออกมาจากใต้พื้นดินของ Abyss เมื่อราชาปีศาจพ่ายแพ้ เหล่าพันธมิตรแห่งป่าก็ได้ส่งเสียงอย่างดีใจ สงครามที่หน้ากลัวได้จบลงด้วยศรของ Tel'Annas ถึงแม้ว่าเธอยังมีสิ่งที่ต้องเรียนรู้อีกมาก แต่ทุกคนก็ยังเคารพและต้องการเธอ ทันใดนั้นเอง น้ำตาก็ค่อยๆ ไหลออกมาจากราชินีแฟรี่ ผู้ไม่เคยแสดงอารมณ์

## ชีวประวัติ

Tel'Annas คือผู้สืบทอดทางสายเลือดคนเดียวของราชาแห่งเอลฟ์ Lendil เธอได้เข้าฝึกฝนเข้มงวดในฐานะผู้สืบทอดว่าราชวงศ์ และมีพรสวรรค์ด้านการยิงธนู Lendil ได้มอบธนู Morning Star ให้กับ Tel'Annas ที่ยังอยู่ในวัยหญิงสาว และฝากผืนป่าแห่งนี้ไว้กับเธอ ในปีต่อมาเขานี่เสียชีวิตจากอาการบาดเจ็บ ส่งผลให้ Tel'Annas ขึ้นครองราชย์เป็นราชินีแห่งคนใหม่ พร้อมกับรวมผืนป่าเข้าด้วยกันเป็น Forest of Shadows ครั้งแรกที่พลังแห่งความมืดมาบุกรุก Tel'Annas ได้ยิงลูกศรทะลุหัวใจของ Volkath ทำให้ราชาแห่งปีศาจดับสูญ ส่วนตัวของเธอก็ได้รับผลกระทบที่แสนสาหัสจากพลังแห่งความมืด ทำให้ร่างกายและจิตใจของเธอถูกกัดกร่อน จนทำให้ราชินีเอลฟ์ต้องหลับไหลเป็นเวลายาวนาน และเมื่อ Maloch ได้ยกทัพความมืดมาบุกอีกครั้ง Tel'Annas ก็ได้ตื่นจากหลับไหล พร้อมกับจัดตั้งพันธมิตรระหว่าง Forest of Shadows ของเธอ กองทัพพันธมิตรของเหล่ามนุษย์และวิหารแห่งแสงเพื่อต่อต้านการโจมตีจาก The Abyss จนเวลาล่วงเลยมาถึงปัจจุบัน ที่ราชาปีศาจกำลังจะฟื้นคืนชีพมาอีกครั้ง ทำให้ Tel'Annas ต้องยกกองทัพ Shadows Forest ถอยกลับไปตั้งหลักในป่า และเฝ้ารอพายุร้ายแรงที่พร้อมจะโหมกระหน่ำอีกครั้ง

## สกิล

### สกิลอัลติเมท

 2
 3

## แนะนำ

### ไอเทม

War Boots
Claves Sancti
Slikk's Sting
Bow of Slaughter
Muramasa
Blade of Eternity

### รูน

**LV 3: Awake**
ความเร็วโจมตี +1.6%
อัตราคริติคอล +0.5%
**LV 3: Spirit**
ความเร็วโจมตี +1%
ความเร็วเคลื่อนที่ +1%
**LV 3: Dragon's Claw**
พลังโจมตี +0.9
เจาะเกราะ +6.4

### พลังแฝง

**Raging Inferno**
การโจมตีปกติ หรือสกิลจะสร้างเสียหายเวท 50 (LV อัw+5) (0.25 AP) (0.35 โบนัส AD) แกฮีโร่ศัตรู (คูลดาวน์ 8 วิ)
**Deadly Claw**
ได้รับโบนัสพลังโจมตี 12-40 และ พลังเวท 18-60
Curse of Death

**Recovery+**
แทนที่สกิล "Recovery" ด้วย "Recovery+" ซึ่งจะฟื้นฟู HP 660 และมานา 210 ทันที
**Gunslinger**
ได้รับบัฟ Gunslinger 1 ครั้ง และสามารถสะสมเพิ่มได้โดยการ Kit หรือ Assist ซึ่งบัฟแต่ละครั้งจะเพิ่มพลังโจมตี 10 หน่วย และพลังเวท 15 หน่วย

## บทพูด

> *บทพูดของสกินอื่น ดูที่: Tel'Annas/บทพูด*
>
>

### เลือกฮีโร่

* **I will see my destiny to the end:** ข้าจะมองเห็นชะตาจนถึงวันสุดท้าย

* **Age is but a number:** อายุเป็นเพียงตัวเลข

* **The universe unfolds around me:** จักรวาลบอกเล่าความจริงให้ข้า

### เกิดใหม่

* **I am endless and eternal:** ข้าคือความไร้สิ้นสุดและความเป็นนิรันดร์

* **Ho’Delanaamen sezukudhí!** (โฮ เดลอานาเมน เซซูคูดีห์!): **Remember Tel’Annas!:** (จดจำ Tel'Annas ไว้ให้ดี!)

* **Üüdorasi shumimen hoshomeedhen vüroshunu** (อีโดราซิ ชูมิเมน โฮโชเมเดห์น วีโรชูนู): **Yggdrasil gives us strength:** (Yggdrasil ให้พลังแก่เรา)

* **How’Athonuzhu ümem shooshamung** miwangü (โฮว์อาโธนูชู อีเมน ซูแชมัง มิวังงิ): **We will defend Athanor from all threats:** (ปกป้อง Athanor ให้พ้นจากภัยทั้งปวง)

### ปกติ

* **Don't be afraid of the dark:** อย่าได้กลัวความมืดไปเลย

* **Behold, Infinity:** จงดู ความเป็นอนันต์

* **Might is right:** ความแข็งแกร่งคือสิ่งที่ถูก

* **I've got all the time in the world:** ข้ายังมีเวลาอีกมากมายบนโลกใบนี้

* **The cosmic winds guide me:** สายลมแห่งจักรวาลนำทางข้า

### ใช้สกิล

* **Sure shot!**

* **That's it!**

* **Cosmic power!**

* **Star fall!**

* **Treacherous!**

* **Here is!**

### ได้บัฟ Dark Slayer

* **Hah! I feel stronger!:** ฮ่า! ข้ารู้สึกแข็งแกร่งขึ้น!

### สังหารต่อเนื่อง

* **Haa! I stand above the rest!:** ฮ่า! ข้ายืนอยู่บนจุดสูงสุด!

* **Hah! The power courses through me!:** ฮ่า! พลังกำลังไหลเข้าสู่ตัวข้า!

### ยั่วยุ

* **I'll pin you to the wall!:** ข้าจะปักเจ้าไว้กับกำแพงเลย!

## แกลเลอรี่

### Splash art

DefaultWoodlandLove SwornNavy CadetTrue SpiritF.E.E-X1 SilverwingRose PartyKingdom Guardian: SwallowDimension BreakerCupid's MessengerFox Shrine Maiden
### โมเดล

DefaultWoodlandLove SwornNavy CadetTrue SpiritF.E.E-X1 SilverwingRose PartyKingdom Guardian: SwallowDimension BreakerCupid's MessengerFox Shrine Maiden
### วิดีโอ

Garena ROV - ฮีโร่ใหม่ TeaserGarena RoV - Hero Spotlight- Tel'AnnasGarena RoV - The Carry GamesGarena RoV - Tel'Annas New Valentine Skin- Love Swornเล่นอย่าง Pro EP.4 กิตงาย สอนเล่น Tel'Annas ใน 5 นาที !!-2Garena RoV - Tel'Annas New Limited Skin- Navy CadetF.E.E-X1 Silverwing Cinematic - ผู้ปกป้อง-2Tel'Annas New Skin- F.E.E-X1 SilverwingSKIN Spotlight - Rose Party Tel'Annasเล่นอย่างโปร EP92 - Difoxn สอนเล่น Tel'Annas ใน 8 นาที !!!SKIN Spotlight - Kingdom Guardian - Swallow Tel’AnnasDimension Breaker Tel'Annas Cinematic - ผู้พิทักษ์แห่งมิติSKIN Spotlight - Dimension Breaker Tel'Annasเล่นอย่างโปร 2020 EP.18 - "BAC.NongTee" สอนเล่น Tel'Annas !!แปลความหมายทุกคำพูด สกิน Dimension Breaker Tel'AnnasSKIN Spotlight - Cupid’s Messenger Tel’AnnasFox Shrine Maiden Tel'Annas Cinematic - ตำนานผู้พิทักษ์คนใหม่SKIN Spotlight - Fox Shrine Maiden Tel'Annas

## อ้างอิง

1. ↑ https://www.facebook.com/ROVTH/posts/911741238989326
2. ↑ 2.0 2.1 https://www.facebook.com/ROVTH/posts/857237567773027/
3. ↑ https://www.facebook.com/ROVTH/posts/940794646083985/
4. ↑ https://www.facebook.com/ROVTH/posts/975609942602455
5. ↑ https://www.facebook.com/TrueMoveH/posts/2326065580755140/
6. ↑ https://www.facebook.com/ROVTH/posts/1262186410611472/
7. ↑ https://www.facebook.com/ROVTH/videos/529516501110358
8. ↑ https://www.facebook.com/ROVTH/posts/1656310847865691/
9. ↑ https://www.facebook.com/ROVTH/posts/1746881972141911/
10. ↑ https://www.facebook.com/ROVTH/posts/1972718549558251/
11. ↑ https://www.facebook.com/ROVTH/posts/2013076805522425/

แทงค์
ไฟต์เตอร์
แอสซาซิน
เมจ
แครี่
ซัพพอร์ต